Pranešimas žiniasklaidai

2025 m. rugpjūčio 14 d.

**Po daugiau nei 7 mėnesių atidaryta atnaujinta „Maxima“ Kauno rajone: tapo dviejų X parduotuve**

**Ketvirtadienio rytą išpakuota nauja „Maximos“ parduotuvė Ringauduose, įsikūrusi adresu Gėlių g. 2B. Kauno rajono gyventojų bei pro šalį vykstančių tautiečių mėgstama čia buvusi vieno X dydžio parduotuvė atnaujinta nuo pamatų. Nuo šiol ji džiugina gausesniu, kruopščiai atrinktu maisto prekių asortimentu bei yra kur kas erdvesnė – po daugiau nei septynis mėnesius trukusių atnaujinimo darbų šįryt ši „Maxima“ duris atvėrė būdama dviejų X.**

2010-aisiais Kauno rajone, Ringauduose, atidaryta vieno X „Maxima“, šiandien, tapusi dviejų X dydžio parduotuve, verčia naują savo veiklos puslapį.

**Pokyčiai maisto prekių asortimente**

„Šįryt įvyko mūsų pirkėjų itin lauktas naujosios Ringaudų „Maximos“ parduotuvės atidarymas. Džiaugiamės, kad dabar ši vietinių gyventojų ir pro šalį vykstančių tautiečių mėgstama apsipirkimų vieta tapo kur kas jaukesnė, patogesnė ir galinti pasiūlyti gausesnį maisto prekių asortimentą. Po beveik du šių metų ketvirčius trukusios renovacijos nuo pamatų atnaujinta parduotuvė tapo dviejų X dydžio „Maxima“. Dabar ji kasdien pirkėjams užtikrins galimybę įsigyti sveriamos šviežios mėsos, paukštienos, „Meistro kokybės“ kulinarijos gaminių bei rinktis iš gausaus bandelių ir kitų kepinių asortimento“, – sako laikinai „Maximos“ Komunikacijos ir korporatyvinių ryšių departamento vadovės pareigas einanti Snieguolė Valiaugaitė.

Taip pat, pasak „Maximos“ atstovės, parduotuvėje praplėstas ir fasuotos kulinarijos bei konditerijos produkcijos skyrius. „Žinome, kad tai itin aktualu mūsų pirkėjams, mėgstantiems taupyti laiką, lyginti kainas, užsukantiems įsigyti dienos pietų ar vykstant į svečius deserto“, – priduria ji.

Naujojoje 1682,4 kv. m prekybinio ploto parduotuvėje prekių išdėstymas bus kone identiškas kaip bet kurioje kitoje panašaus dydžio „Maximoje“. Taip pat, parduotuvė išdėstyta taip, kad pirkėjų patogumui po ranka visada būtų viena kitą papildančios kategorijų prekės. Pavyzdžiui, saldumynai ir kava, arbata; kiaušiniai, majonezas ir žuvis; miltai, prieskoniai bei makaronai ir t. t.

**Dėmesys pirkėjų patogumui ir maloniai apsipirkimo patirčiai**

„Didžiuojamės, kad pakeitusioje rūbą „Maximos“ parduotuvėje dirbs 40 darbuotojų, iš kurių komandoje net 10 yra ilgamečiai kolegos. Trys iš jų įmonėje dirba ilgiau nei 10 metų, du – daugiau nei 15, o parduotuvės direktorė – ilgiau nei 20 metų. Visi jie puikiai išmano pirkėjų poreikius bei moka atsakyti į visus pirkėjams kilusius klausimus, padėti juos išspręsti tiek prekybos salėje, tiek kasose“, – dalinasi S. Valiaugaitė.

Pirkėjų patogumui naujojoje Ringaudų „Maximoje“ veiks net 16 – 4 įprastos ir 12 modernių, naujos kartos savitarnos – kasų. Parduotuvėje diegiant naujas savitarnos kasas esminis dėmesys skiriamas teigiamai kliento apsipirkimo patirčiai. Šios modernios savitarnos kasos patogesnės dėl didesnio jų ekrano, erdvumo bei atnaujinto prekių apmokėjimo proceso, kuris užtikrinta greitesnį ir sklandesnį atsiskaitymą.

Apsipirkti maisto prekių į „Maximą“ atvykę pirkėjai galės pasirūpinti ir kitomis būtinomis reikmėmis užsukdami į tame pačiame pastate veikiančią atsinaujinusią „Eurovaistinę“. Kasdien naujoji „Maximos“ parduotuvė pirkėjų lauks nuo 8 iki 22 valandos.

**Naujosios parduotuvės pirkėjams – ypatingi kainų pasiūlymai**

Pirmąją naujosios dviejų X Ringaudų „Maximos“ atidarymo savaitę, pirkėjai, pasinaudodami ypatingais šios parduotuvės atidarymo leidinio kainų pasiūlymais, gali nurodytas prekes įsigyti reikšmingai pigiau. Visa informacija ir pasiūlymai yra skelbiami specialiame atidarymui skirtame leidinyje, kurį galima rasti parduotuvėje bei internete: <https://www.maxima.lt/leidiniai/atidarymas-x986>.

Taip pat iki rugpjūčio 18 dienos, pirkėjai, apsiperkantys su „Ačiū“ kortele, dalyvauja loterijoje, kurioje net 100-ui laimingųjų kiekviena pirkinių krepšelyje esanti prekė kainuos po 1 centą, o didžiausia suteikiama nuolaida siekia 100 eurų.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas [komunikacija@maxima.lt](mailto:komunikacija@maxima.lt)